
PRAE  F A T i O, 


Faciem  illam  esse  corporis  humani  partem,  ubi  mu- 
tationes cunctae,  quae  in  organismo,  qualicimque  gra- 
viori modo  adfecto  accidunt,  tanta  cum  diversitate  et 
adeo  certa  pinguntur  ratione,  ut  ex  illius  consideratione, 
aeque  de  animi,  ac  de  corporis  statu,  judicium  ferre  va- 
leamus, neminem  fugit.  Mutationes  autem  illae  tantas 
subeunt  varietates,  ut  non  modo,  cujusque  partis  orga- 
nismi gravior  adfectio,  verum  etiam,  diversae  ejusdem 
organi  adfcctiones,  diversum  faciei  imprimant  habitum: 
ita  faciem  in  gastralgia,  plane  alia  quam  in  gastritide 
praebere  symptomata,  notum  est. 

Etiamsi  illa,  quae  sanitatis  tempore,  ex  physiogno- 
mia  desumuntur  signa,  pauca,  et  incerta  tantum,  ex  de- 
fectu forsitan  observationis,  nobis  ostendant,  illa  tamen, 
quae  durante  morbo  sesc  manifestant,  maximi  esse  de- 
bent momenti,  haec  enim  constantia  sunt,  et  saepissime, 
voluntatis  imperio  amplius  non  obsequuntur,  dum  illa  c 
contrario  transitoria  tantum  sint,  et  diversissimis  volun- 
tatis rationibus  subjiciantur. 

Peculiaris  anatomica  partium  faciei  distributio,  ct 
exinde  derivandae  physiologicae  ac  pathologicae  illius 
cum  reliquo  organismo  conditiones , diversarum  muta- 
tionum, quae  hic  in  morbis  contingere  solent,  rationem 
atque  gravitatem  indicant. 

Facies  praetermissis  turgoris  modificationibus,  quas 
ut  pars  vasis  sanguiferis  ditissima  subire  potest,  talibus 
instructa  est  musculis,  qui  et  situ  suo,  et  reciproca  in- 
ter se  relatione,  vel  minima  nervorum  actione,  illius  du- 
ctus mirum  ad  modum  mutare  possunt.  Nervi  faciem 
prospicientes  large  in  tota  illius  distribuuntur  superficie, 
arctamque  cum  reliquis  organismi  nervis  servant  jun- 
cturam, quum  indole  sua  et  fabrica  ad  eos  pertineant, 
qui  mixti  dicuntur,  et  modo  sensibili,  modo  motoriae 
praesunt  sphaerae,  permultas  in  partibus,  quae  ipsis  obe- 
diunt,  producunt  mutationes. 

Quamquam  nervus  facialis  nonnullas  sensibiles  a 
nervo  trigemino  obtineat  fibras,  ct  anastomoseos  Jacob- 
sonii  ope  cum  nervo  sympathico  magno  jungatur;  atta- 
men tanquam  motorius  faciei  considerari  debet.  Impe- 
rium illius  ad  cunctos  faciei  musculos  extenditur,  ilio- 
rumque motus  dirigit,  jure  itaque  nervus  physiognomi- 
cus  ct  etiam  nervus  respiratorius  faciei  dici  potest,  si 
quidem  dum  respiratio  difficilis  ct  anxiosa  est,  in  con- 
sensum trahitur.  — Nervi  trigemini  ramus  primus  et 
- 1 

secundus  ad  nervos  pertinent  mere  sensibiles;  ramus  au- 
tem tertius,  qui  portione  minori,  ct  exigua  portionis  ma- 
joris parte  constat,  nervorum  spinalium  adinstar,  qui  du- 
plici ordiuntur  radice,  motorius  et  sensibilis  est,  uti  ex 
illius  distributione  evidenter  patet.  — Praeter  hanc  pe- 
culiarem, quam  possidet  nervus  trigeminus  indolem,  con- 

nubio,  quod  cum  nervis  tam  animalibus,  quam  vegetati- 
vis,  servat,  illorum  functiones  diverso  modificare  valet 
modo,  et  diverse  adfectus,  varia  in  facie  producit  sym- 
ptomata. — Prae  omnibus  cum  nervo  sympathico  ma- 
gno triplici  jungitur  vinculo:  imprimis  quidem,  nervus 

naso-ciliaris  jungitur  cum  ganglio  ciliari,  quod  ramum 
cx  nervo  sympathico  magno  obtinet;  dein  ganglii  sphaeno- 
palatini  ope,  hoc  nempe  in  loco,  ubi  ramus  profundus 
petrosus  nervi  vidiani,  qui  ad  sympathicum  pertinet,  ex 
parte  carotica  sympathici  provenit,  cum  ramo  secundo 
trigemini  jungitur;  ganglion  denique  oticum  Arnoldi,  quod 
secundum  Bendz, , ab  illa  nervi  sympathici  parte,  quae  a 
ganglio  supremo  provenit,  dependet,  nonnullas  vegetati- 
vas  ad  ramum  tertium  trigemini  mittit  fibras  (1).  Prae- 
terea jungitur  ramus  ille  anastomoscos  Jacobsonii  ope 
cum  nervo  faciali  et  glossopharyngeo. 

Talis  nervorum  faciei  contextus  efficere  valet,  ut 
omnis  corporis  adfectio,  quam  abnormis  excipit  nervo- 
rum status,  diversas,  pro  diverso  adfectionis  modo,  mu- 
tationes excitet.  — Organa  etiam  sensuum  externorum, 
quae  in  facie  praecipuam  habent  sedem,  multisque  sca- 
tent nervis,  ob  insignem,  qua  pollent,  sensibilitatem  va- 
rium induere  possunt  habitum,  multaque  ad  morbos  dia- 
gnoscendos  praebent  signa. 

Antiquissimis  jam  temporibus  haec  faciei  in  digno- 
scendis morbis  gravitas  nota  erat,  et  jam  senex  monuit 
Cous,  ut  medicus,  dum  aegrotum  inspiciat,  prae  aliis  il- 
lius examinet  faciem,  quae  si  adhuc  sanae  similis  sit, 
nondum  instare  mortis  periculum.  — Sed  illa,  quae  in 


(1)  J.  Mu  e 11  er  i Physiologia.  T.  I.  pag.  767. 


8 


liunc  finem  antiqui  proposuerunt  praecepta,  dum  etiam- 
tum  physiologiae  leges  in  tenebris  versarentur,  uianca 
et  imperfecta  esse  omnino  debuerunt.  Reccutiori  tem- 
pore, dum  examinis  aegrotorum  objectivi  magis  magis- 
que innotuit  gravitas,  varias  medici  circa  faciei  examen 
posuerunt  regulas,  et  exinde  variae  exortae  sunt  theo- 
riae, inter  quas  illa,  quam  Jadelol  in  medium  protulit, 
prae  omnibus  nostram  meretur  adtentionem. 

Ille  nempe  assentil  observationibus  antiquorum  me- 
dicorum, morbos  cujusque  trium  majorum  corporis  ca- 

s 

vorum  propria  sibi  et  peculiaria  in  facie  producere  sym- 
ptomata, quae  pro  morbi  diversitate  semper  diversa  esse 
solent.  Jadelol,  qui  observationes  suas  in  infantibus  tan- 
tum instituerat,  contendit  tres  lineas  in  facie  eorum,  se- 
cundum morbos  quibus  adficiuntur,  diversas  adesse. 

Prima  eorum  linea  oculo  - zygomatica,  vel  linea  ocida- 
ris,  ab  auctore  dicta,  originem  ab  angulo  oculi  interno 
ducit,  ct  in  loco,  ubi  os  zygomaticum  maxime  prominet, 
terminatur.  Altera,  linea  nasalis,  a superiori  alae  nasi 
parte  orta,  circa  musculum  orbicularem  labiorum  de- 
currens, liemicyclum  describit,  ct  in  externa  ejusdem 
musculi  parte  desinit.  Tertia  denique,  linea  labialis  ab 
angulo  oris  incipitur,  ac  deorsum  decurrens  sensim  sen- 
simque  in  mento  finitur. 

Iiinca  oculo-zygomatica,  cerebri  et  systematis  nervosi 
affectus  denotat,  et  secundum  Jadelol  diagnosin  eclam- 
psiae, epilepsiae,  convulsionum,  tetani,  liydrocncephali 
et  omnium  encephali  passionum  adjuvat,  quas  convul- 
siones, turgoris  vitalis  defectus,  et  totius  faciei  emacia- 
tio,  excipiunt.  Ubi  hacc  linea  sub  adfcctionibus  pecto- 
ris ct  abdominis  adparct,  transitum  morbi  primitivi,  iu 

tussim  convulsivam,  et  complicationem  adfectionum  ce- 
rebri, cuin  morbis  primarum  viarum  denunciat.  Mastur- 
bationis  quoque  signum  est. 

Linea  nasalis  morborum  abdominis  praebet  sym- 
ptoma, et  pathognomonicum  peritonitidis  est  signum. 
Linea  haec  juncta  etiam  cum  priori  occurrit,  et  compli- 
cationem adfectionum  cerebri  cum  morbis  adparatus  di- 
gestionis indicat.  Convulsionibus  ex  vermibus  originem 
ducentibus  familiaris  est. 

Linea  denique  labialis  de  morbis  pectoris  et  colli 
certiores  nos  facit,  nec  solum  illos  praesentes  esse,  ve7 
rum  etiam  instantes  praenunciare  solet.  Chronicorum 
morborum  qui  hic  occurrunt,  haud  alienum  est  sym- 
ptoma. 

Theoriam  hanc,  secundum  diversas  physiologicas  ac 
pathologicas  conditiones,  inter  cavitates  corporis  et  fa- 
ciem, neque  minus  secundum  varias  exinde  deducendas 
nervorum  adfectiones,  stabilitam  esse,  ex  superioribus  ap- 
paret. Cuilibet  notum  est,  adfectiones  diversarum  cavi- 
tatum corporis,  diversas  emaciationis  species,  quae  saepe 
inopinato  in  conspectum  veniunt,  producere  posse,  quum 
autem  facies,  ut  saepius  jam  monuimus,  a repen- 
tinis et  multis  occupari  possit  mutationibus,  fieri  non 

potest,  quin  sub  emaciationc  ex  malis  organorum  nobi- 

/ 

Iium,  quae  in  cavitatibus  corporis  habitant,  proveniente, 
valde  mutetur;  unde  rugarum  et  prominentium  linearum 
formatio  deducenda  est.  Etiamsi  regulae,  quas  Jadelot 
ad  morbos  tantum  infantium  extendit,  et  quae  adultorum 
etiam  affectionibus  adplicari  possunt,  saepe  practicum 
habeant  usum,  sunt  tamen  casus,  ubi  natura  morbi  ma- 
jorem quam  illius  sedes,  ad  diversas  mutationes  in  facie 

provocandas,  exerceat  vim.  Exemplo  sint,  peculiares  la- 
ciei  ductuum  alienationes,  quae  spasmis  adsociantur,  ubi 
causa  morbi  excitans  in  omnibus  corporis  cavitatibus 
haerere  potest. 

Miis  praemissis,  antequam  ad  illa,  quae  in  singulis 
faciei  partibus,  diversarum  adfectionum  tempore  adpa- 
rent,  transgrediar,  de  illis  prius,  quae  in  facie  tota  ge- 
neratim  spectata  occurrunt,  dicendum  esse  mihi  videtur. 

I.  FACIES  GENERATIM  SPECTATA. 

Est  autem  facies  integra,  Imo  ratione  morbi:  natu- 
ralis, valde  immutata , et  Ilippocralica , seu  mortifera.  — 
2do  ratione  coloris:  florida,  pallida,  plumbea,  livida,  flava 
et  subnigra.  3tio  ratione  habitus : turgida  et  plena,  con- 
tracta, rugosa  et  emaciata.  — Dum  modo  ductus  faciei 
in  morbis  etiamsi  ad  speciem  gravioribus,  quam  minime 
a statu  normali  abhorrent,  quippe  ex  eo  morbum  nec 
gravem  nec  periculosum  esse  colligimus:  c contrario  vero, 
ubi  facies  subito  mutatur,  sine  ulla  manifesta  causa,  mali 
ominis  semper  est  signum.  Nam  ut  facies  normali  per- 
quam similis  in  morbis  gravioribus  morbum  et  pericu- 
lum minuit,  sic  valde  mutata,  in  levioribus  ad  speciem 
morbis  periculum  auget.  Inveniuntur  tamen  morbi  nou- 
nunquam  periculosissimi,  qui  saepe  propter  malignitatem 
suam  et  hanc  prae  se  ferunt  anomaliam , ut  adspcctus 
aegroti,  licet  vires  illius  ad  minimum  reductae  sint,  ni- 
hil morbosi  ostendat. 

Facies  florida,  etiamsi  sanitati  vulgaris  sit,  saepe 
tamen  ubi  rubore  nimio  ac  circumscripto  pingitur;  su- 
spicionem, de  malo  aliquo  latente  moveat, . neeessc  est. 
In  morbis  vero  acutis,  aestum  internum,  congestionem 

sanguinis  ad  caput,  febris  periculum,  et  delirium  immi- 
nens, eo  magis  denotat,  quo  magis  cum  loquelae  tardi- 
tate, pulsu  vehementi  arteriarum  temporalium,  adspectu 
torvo  et  fixo,  oculis  rubris  ac  fulgentibus  observatur. 
In  adfectionibus  encephali,  et  in  febribus  inflammatoriis, 
si  memoratis  symptomatibus,  capitis  gravedo,  respiratio 
difficilis  et  anxietas  praecordialis  adsociatur,  decretoriam 
significat  epistaxin. 

Saepe  etiam  ruborem  faciei  fugacem  in  illis,  qui  di- 
gestione languida,  adsimilatione  prava,  et  exinde  hacma- 
topoeseos  defectu  laborant,  uti  in  scorbuticis,  observare 
licet;  in  quibus  cum  rubore  illo  fugaci,  alia  adfcctionis 
systematis  gastrici,  et  praesertim  tensio  in  epigastrio,  et 
adpetitus  defectus  adparent  signa.  In  tabidis  et  in  phthisi 
pulmonum  conclamata  adfectis,  exacerbationem  febris 
lentae  et  fatalem  significat  exitum. 

Ominosa  seinper  est  facies,  quae  exacerbationis  fe- 
bris inflammatoriae  tempore  rubet,  unaque  sudore  ca- 
lido, vel  frigido  irroratur.  Itaque  enim  indicant  sangui- 
nem spissum  et  inflammatum  alieno  haerere  loco,  exi- 
guam expelli  seri  quantitatem,  vasa  capillaria  faciei  re- 
solvi, ac  fata  instare.  Non  melior  etiam  illa  est  facies, 
quae  sub  morbi  principium,  nulla  praegressa  manifesta 
causa,  a naturali  et  serena,  merum  in  modum  recedit, 
et  cadaverosae  similis  fit:  quum  enim  cum  aliis  copula- 
tur signis  cnccphalitidem  perniciosam  contrahitur,  calo- 
rem et  ruborem  quasi  flammeum  repraesentat,  et  si  non 
obstante  rigore,  quo  detinetur,  sudore  minime  levante  ob- 
tegitur; morbi  malignitatem  et  instans  decernit  pericu- 
lum. Feliciori  vero  in  casu  cephalalgias  graves,  inflam- 
mationes pulmonum  et  alia  inducit  mala.  Facies  florida, 

subito  iu  lividam  aut  plumbeam  conformata,  in  illis,  qui 
Ascite,  vel  Hydrothorace  laboraut,  propinquam  denun- 
ciai  mortem. 

Faciei  pallor  pluribus  ex  causis  oriri  potest:  modo 
enim  ex  cutis  densitate  majori  et  compage  strictiori,  modo 
ex  mucosa,  aut  aquosa  humorum  cutim  prospicientium 
miscella,  modo  denique  ex  interrupto  adfluxu  sanguinis 
ad  cutem  externam  provenit.  UniVersim  facie  pallida, 
aut  saltem  subpallida  esse,  sanis  praestat,  quam 
praerubra.  At,  si  diutius  subsistit,  humorum  indolem, 
ac  mixturam  pravam  subesse,  indeque  nasciturum  malum 
corporis  habitum,  uti  phthisin  pulmonum,  chlorosin, 
hydropem,  infarctum  viscerum  abdominis,  scrophulosin 
aut  helminthiasin  instare  animadverti  potest.  In  morbis 
acutis  pallor  faciei  semper  ambiguum  adnunciat  morbi 
eventum,  ex  hoc  enim  de  vis  vitalis,  quae  sanguinem  ad 
externas  pellit  partes,  defectu,  concludere  licet.  Eo  ma- 
jus minatur  periculum,  quo  magis  symptomata  alia  omi- 
nosa, uti  calor  internus  intolerabilis,  anxietas  magna,  ex 
inflammatione  quadam  gravi  et  occulta  provenientia, 
praesto  sunt:  tali  enim  in  casu  completa  faciei  decolo- 
ratio suspicionem  de  gangraenae,  aut  sphaceli  evolutione 
omnino  movet.  Exemplo  sit  angina  gangraenosa,  ubi  fa- 
ciei pallor  a principio  jam  morbi,  cum  calore  interno 
urente,  et  cum  signis  inflammationis  vehementissimac 
invenitur. 

In  morbis  chronicis  facies  pallida  ad  vulgaria  per- 
tinet symptomata,  quoniam  hic  vis  vitalis  mali  diutur- 
nitate, ut  sanguinem  ad  externa  pellere  possit,  impar  red- 
ditur. Hinc  in  infantibus  helminthiasin,  in  foeminis  au- 
tem menstruorum  anomalias  et  pedisequam  significat 

chlorosin,  quam  denotant,  facies  antea  florida,  paullatim 
in  pallidam,  subpallidam , subviridem  et  flavam  foede 
permutata,  tumidus,  mollis,  et  laxus  corporis  habitus 5 
torpor,  lassitudo,  pedum  inflatio  et  tumor,  deambulatio 
tarda  et  vacillans,  subitus  aestus  et  genarum  rubor,  ir- 
ritabilitas incredibilis,  sensuum  hebetudo,  pulsus  debilis, 
inaequalis  intermittens,  sanguis  resolutus  ac  pallidus,  ad- 
petentia  ciborum  aut  nulla,  aut  vitiosa. 

Praeter  haec  facies  pallida  et  contracta  aut  nervo- 
rum distentionem,  aut  humorum  penuriam  denunciat:  il- 
lud fit  in  febrium  accessione,  in  convulsionibus,  in  car- 
dialgia,  in  nausea,  et  in  animi  deliquio;  hoc  vero  post 
graviores  morbos  et  post  profluvia  larga  oritur.  Ex  eo 
etiam  perspicuum  est,  cur  facies  talis  et  colore  subfusco 
impraegnata  sanguinis  spissitudinem,  illiusquc  vitiatam 
mixturam,  et  si  labia  simul  pallor  occupat,  oculorum  vi- 
gor superest,  diuturnum  et  urgens  malum  superatum  in- 
dicare debeat.  Neque  raro  pallor  cum  vultu  torvo,  in 
peripneumoniae  decessione  observatur.  Pallor,  cum  fa- 
ciei foeditate,  dyscrasiae  ac  cachexiae  signum  est,  et  pa- 
thognomonicum  est  symptoma,  illorum  morborum  nutri- 
iionis,  qui  ex  locali  proveniunt  malo,  uti  scrophulosis, 
tuberculorum  pulmonum,  scorbuti,  arthritidis,  aliorumquc. 
Sin  flava  et  crocea  est  facies,  et  simul  albugineam  ocu- 
lorum ille  occupat  color,  hepatis  obstructionem  et  icte- 
rum flavum,  et  si  subnigra  et  sublivida  est,  icterum  ni* 
grum  indicat. 

Ut  pallida,  sublivida,  et  quasi  tabida  facies  in  hac- 
moptoicis  novam  mali  accessionem  portendit,  ita  lurida 
et  quae  oculis  concavis,  circulo  livido  quasi  obsignatis, 

nccnon  labiis  pallidis  notatur,  malum  corporis  habitum, 
gonorrhoeam,  ct  fluorem  album  denotat. 

Tamen  et  facies  plumla  identidem  observatur,  ex  qua 
magna  humorum  corruptio,  viscera  adfecta,  et  scorbutus 
colliguntur,  ct  si  pravum  corporis  habitum,  vel  liydro- 
thoracem  aut  ascitem  derepente  talis  facies  sequitur,  mors 
cito  appropinquare  solet. 

Facies  tumida , in  chronico  statu,  viscerum  adfectio- 
nem  perversam  humorum  fabricam,  hydropem,  indicat, 
in  illis  vero,  qui  malis  pulmonum  laborant,  in  ultimo  ae- 
gritudinis stadio  malum  est  signum.  Iu  acutis  morbis 
majorem  humorum  ad  caput  impetum,  deliria,  cncepha- 
litidem  , ct  haemorrhagiam  qualemcunque  significat, 
praecipue  autem,  si  faciei  turgor  cum  oculorum  splen- 
dore pt  rubore  jungitur.  In  variolis  paulum  inflata, 
laete  rubens,  felicem  exanthematis  cfflorescentiam,  atta- 
men ubi  nimis  tumida  invenitur  et  rubescens,  pustulas 
copiosas  ct  confluentes  praenunciat.  Porro,  facies  tumi- 
dior, imprimis  circa  palpebram  utriusque  oculi  inferiorem 
infarctum  lienis  significare  solet,  tumida  et  rubra  apo- 
plecticorum  est,  itemque  post  nimias  oritur  vigilias. 

Contrariam  plane  faciei  speciem  illa  constituit,  quae 
flaccida  ct  extenuata  dicitur.  Ilacc  autem  si  in  febrium 
acutarum  principio,  citra  vigilias  ct  dejectiones  copiosas, 
vel  post  haec  subito  incidit,  robur  fibrarum  fractum,  vim 
vitalem  prostratam,  morbum  insidiosum  ct  haud  raro 
lethalem  significat;  at,  si  sensim  sensiinque,  ea  ratione, 
quam  supra  diximus  evadit,  atrophiam  et  tabem  subesse, 
scire  licet.  Hinc,  ubi  in  morbis  acutis  facies  inopinato 
contabescit,  colorem,  dccusquc  amittit  naturale  semper 
suspecta  ct  mala  est. 

Facies  morosa  et  ausiera , quae  cum  taciturnitate 
jungitur,  delirium  et  insaniam  futuram  significat,  vultus 
autem  austerus,  morosus  et  decolor  commune  valetudi- 
nariorum est  signum.  Ex  facie  anxia,  suiquc  valde  dis- 
simili gravis  morbi  judicatio  et  haud  rara  mors  colligi- 
tur; at  ex  anxia  et  pallida,  sub  qua  tenuis  et  copiosa 
effluit  saliva,  cardialgia,  crebra  vomendi  cupiditas  et  vo- 
mitus ipse  dignoscitur.  Neque  minus  gravis  morbi  indicium 
est,  ubi  quis  faciem  tristem  et  meditabundam,  unaque 
vocem  debilem  et  submissam  habet,  nisi  haec  omnia  ine- 
diae, alvi  profluvio,  vigiliis  vel  qualicunque  manifestae 
debentur  causae. 

Omnia  omnino  signa,  quae  hucusque  commemoranda 
duximus,  mala  et  ominosa  per  se  esse,  faciem,  vultum- 
que mutare  incredibiliter  possunt.  Sed  eo  magis  aegrum 
periclitari  apparet , quo  vehementius  urgent,  quo  magis 
inter  se  consentiunt,  et  sub  liac  pessimorum  symptoma- 
tum congerie  ac  conspiratione,  facies  maximopere  a na- 
turali forma  deflectere,  veramque  mortis  proximae  ima- 
ginem repraesentare  solet.  Haec  est  facies  hippocraiica. 

Insunt  vero  in  facie  hippocraiica,  cutis  circa  fron- 
tem dura  et  sicca,  frons  ipsa  contracta  et  frigido  defluens 
sudore;  palpebrae  subversae,  pallidae,  nec  per  somnum 
commissae,  inter  quas  oculorum  albuginea  adparet,  cor- 
nea, oculorum  quasi  argentea:  humoris  vitrei  obscu- 
ratio et  visus  acies  hebetata:  oculi  lumen  refugientes, 
illacrimati  perversi,  imminuti  vel  sublimes,  sordidi,  li- 
vidi, nigricantes;  nares  acutae,  suhpallidac , decolores, 
labia  lurida,  mentum  acuminatum;  color  totius  faciei 
perpallidus,  subviridis,  plumbeus,  lividus,  niger;  pla- 
neque corruptus;  tempora  collapsa;  aures  contractae, 

languidae»  et  imis  partibus  leviter  versae,  pellucidae,  fri- 
gidae, itcmque  frigus  faciei  intolerandum.  Ille  status 
dum  a morbi  principio,  citra  evidentem  oritur  causam 
exitium  futurum,  idcmque  si  in  morbo  adulto  invenitur 
mortem  e propinquo  minatur.  Minus  autem  terrere  de- 
bet facies,  quae  a morbi  malignitate  haud  proficisci  vi- 
detur, sed  a vigiliis,  ventris  resolutione,  inedia  ct  ege- 
stione quavis  alia  copiosa:  in  his  extenuatio  ct  collapsus 
faciei,  omni  caret  periculo,  nisi  synchrona,  gravia  aliqua 
symptomata  aegrum  exercent. 

Praeter  hanc  jam  inde  ab  antiquissimis  temporibus 
notissimam  faciei  speciem,  nonnullae  aliae  eertis  morbis 
familiares,  observandae  sunt,  et  quidem:  Facies  cholera 
morbo  laborantium  anxietatem  ct  inquietudinem,  ad  sum- 
mum provectam  dcnunciat.  Tempora  et  genae  collapsae 
sunt  5 labia  coerulea,  aut  livida  imperfecte  tantum  den- 
tes obtegunt;  nasus  acuminatus,  oculi  concavi  in  orbita 
retracti,  corumque  splendor  ex  integro  fere  exii  netus, 
palpebra  utraque  annulo  livido  cincta,  facies  tota  pal- 
lida, frigido  irroratur  sudore. 

Facies  typho  laborantium.  Ilacc  ab  initio  praerubra, 
serius  pallida  est,  ct  saepe  rubore  circumscripto  gena- 
rum notatur,  oculi  splendidi,  cornea  obscurata,  conjun- 
ctiva autem  rubra,  adspcctus  trux,  labia  convulsivo  et 
tremente  detinentur  motu,  narium  margines,  labia,  gin- 
givae, dentes,  ct  lingua  ipsa  spissa,  obteguntur  fuligine, 
vultus  anxietatem  summam  denotat.  Facies  typhosa, 
virium  collapsum,  typhum  contagiosum,  febres  nervosas 
acutas,  ct  febres  inflammatorias , quae  nervosum  indue- 
runt characterem  indicat. 

Facies  tristno  et  tetano  laborantium,  anxietatem  etiam, 

ostendit,  pallida  est,  et  pars  illius  inferior  naturalem  amittit 
dimensionem,  frons  corrugatur,  palpebrae  conniventes,  exi- 
guam exhibent  fissuram,  in  qua  oculi  splendidi  adparent; 
ossa  zygomatica  prominent,  circa  oris  aperturam  sphae- 
rica et  dura  formatur  prominentia,  quae  in  mento  desi- 
nit, et  spasmo  orbicularis  labiorum  producitur.  Haec 
facies  est  trismi  per  totum  illius  decursum  itemque  tetani, 
qui  trismum  excipere  solet,  pathognomonicum  signum. 

II.  SINGULAE  FACIEI  PARTES. 

Illis  generatim  expositis,  quae  in  cuncta  facie  inve- 
niuntur signis,  ad  ea  signa,  quae  singulae  illius  partes 
offerunt  adtentione  digna,  transire  nos  oportet. 

1.  Frons. 

Frons  superficiem  fere  planam,  late  extensam,  cuta- 
neo musculo,  nervisque  ex  ramo  primo  trigemmi,  et  par- 
tim  ex  ramo  temporali  nervi  facialis,  provenientibus,  in- 
structam, praebet.  Unde  patet,  eandem  plurimis  subjici 
posse  mutationibus,  quarum  rugositas  et  contractio  fron- 
tis prae  caeteris  manifestantur.  Rugae  autem  illae,  qui- 
bus deturpatur  frons,  a spasmodica  musculi  frontalis 
contractione  provenire  solent,  denotanfque  vulgo  dolores 
graves,  ex  adfectionibus  organorum  abdominis  originem 
ducentes;  in  statu  vero  chronico,  insultum  morbi  con- 
> ulsi\ i praenunciant.  Pallor  frontis,  aut  spasmodicam 
cutis  contractionem,  indeque  prohibitum  sanguinis  circui- 
tum, aut  vasorum  exinanitionem  indicat:  hinc  in  febri 
intermittente  frigoris  ingressus,  sub  quo  cutis  spasmo 
correpta  cruoris  ad  externa  adfluxum  impedit,  praenun- 
tius est.  Sin  pallori  illi,  post  nimias  sanguuiis  egesiio- 

nos,  et  post  morbos  graves,  qnibuscum  aliqua  viscerum 
et  humorum  labes  conjuncta  est,  frigus  sese  adsociat,  omi- 
nosum est  signum.  Contra  rubor  et  calor  frontis,  ple- 
thoram  veram,  sanguinis  ad  superiora  congestionem  de- 
notat, unde  ne  gravissima  capitis  mala,  uti  cephalalgia 
acerba,  faciei  erysipelas,  capitis  gravedo,  vertigo  et  apo- 
plexia, nisi  largiter  sanguis  e naribus  effluat,  oriantur, 
timendum  est.  In  morbis  acutis,  si  illis  etiam  respiratio 
difficilis,  praecordiorum  anxietas,  continuae  vigiliae,  de- 
liria et  convulsiones  superveniunt,  internam  et  prae  omni- 
bus encephali  inflammationem,  mortemque  propinquam 
significant.  Exanthemata  diversa,  quae  saepe  frontem 
occupant,  e varia  origine  sua,  variam  habent  signi- 
ficationem. In  febri  intermittente  haud  raro  decre- 
toria videntur  esse;  in  febri  vero  inflammatoria,  exiguae 
papulae  serpentes  vehementerque  prurientes,  humorum 
copiam  et  adfluxum,  brevique  adfuturum  sanguinis  vel 
seri  egestum  denunciant.  In  ris,  qui  morbo  longo  deti- 
nentur, quorum  viscera  abdominalia  adfecta  sunt,  inhae- 
morrhoidariis,  in  foeminis  amenorrhoea  laborantibus,  in 
arthriticis,  persaepe  impetigines  malignae,  in  ulcera  sa- 
niosa et  late  serpentia  mutandae,  quae  totam  occupant 
frontem,  occurrunt,  neque  disparent,  nisi  aliqua  vicaria 
instituta  sit  secretio.  In  hominibus  lue  venerea  adfectis, 
apparet  etiam  peculiaris  impetigo , quae  propter  situm 
suum,  in  tota  superiori  frontis  parte,  ubi  lineam  emi- 
nentiorem  formare  videtur,  coronae  veneris  nomine  indici- 
tur, aliaque  morbi  jam  evoluti  praenunciat  symptomata. 
Vulgo  quoque  impetigo  haec  cum  doloribus  osteocopis 
alternare  solet,  qui  in  fronte  maxime  saevitiam  exercent 
suam,  dum  illa  qualicumque  suppressa  est  modo. 

2.  Tempora. 

Sensus  graviditatis  et  pressionis  in  temporibns,  cum 
dolore  capitis,  et  oculorum  caligine  junctus,  haemorrha- 
giam ex  naribus  indicat ; vehemens  autem  arteriarum, 
quae  huc  pertinent  pulsatio,  cum  colore  naturali,  et  prae- 
cordiis intentis  atque  elatis,  morbum  longum,  sanguine 
e naribus  fuso,  singultu  et  nervorum  distentione  abi- 
gendum ; et  in  genere  narium  haemorrhagiam  deliria,  con- 
vulsiones, et  ea  omnino  mala,  quae  a copioso  sanguinis 
ad  cerebrum  adfluxn  proficiscuntur,  significat.  Sin  mor- 
bus gravis  ad  pessimum  finem  vergere  coepit,  tempora 
adstricta  esse  solent,  quemadmodum  in  cholera  indica 
observare  licet. 


3.  Aures  externae. 

Aures  externae  in  morbis  nonnunquam  coeruleo 
pinguntur  colore , id  vulgo  congestionem  sanguinis  ad 
caput  denotat.  Hoc  signum  inaequali  sanguinis  distri- 
butioni attribuendum,  in  febribus  instans  delirium  et 
convulsiones  praenunciat,  quae  eo  majus  minantur  peri- 
culum, quo  inagis  senescit  morbus;  ubi  vero  sub  morbi 
acme  adparet,  decretoriam  epistaxirn  instare  significat. 
In  statu  chronico,  caeteris  paribus  dispositionis  ad  apo- 
plexiam vulgare  est  symptoma. 

Pallor  aurium  debilitatem , sanguinis  penuriam  et 
convulsiones  nonnunquam  indicat.  Aures  flaccidae  , fri- 
gidae, languidae,  et  imis  partibus  leviter  inversae  robur 
fibrarum  sublatum,  et  mortem  instantem  testantur. 

Abscessus  circa  meatum  auditorium  externum,  im- 
nmndiciein,  corporis  alieni  praesentiam,  metastases,  scro- 

phulosim  et  saepe  dispositionem  ad  phthisim  pulmonum 
indicant.  Ulcera  ibidem  sita,  eandem  habent  significatio- 
nem, nonnunquam  intimum  cum  tuberculis  pulmonum 
habent  nexum.  Ulcera  illa,  diuturnitate  sua,  ad  hunc 
extendi  possunt  gradum,  ut  membranam  tympani  de- 
struere valeant,  quod  apud  nonnullos  phthisicos  observa- 
tum est. 

Abnormis  ex  auribus  secretio  (otorrhoea)  variam 
semiologicam  habet  significationem.  Secretio  muci  aquosi 
vulgo  cum  justa  majori  ceruminis  aurei  tenuitate  jun- 
cta, functionem  membranae  mucosae  auris  externae  lae- 
sam denotat}  in  genere  vero  passionis  membranarum  mu- 
cosarum signum  est,  unde  sub  secretione  morbose  adau- 
cta tractus  intestinalis,  sub  fluore  albo,  et  sub  blennor- 
rlioea  vesicae  urinariae  adparet.  Scrophulosis  tamen  etiam 
familiare  est  symptoma.  Nonnunquam  tamen  secretio 
haec  salubriter  incidit  et  graves  cephalalgias  tollit;  sin 
temere  supprimitur,  infantes  saepe  numero,  carie  aut 
tabe  periisse,  nisi  achor  vel  favus  decrevit,  aliis  epile- 
psia, auditu  gravi,  et  pessimis  cerebri  vitiis  conflictos 
fuisse,  notum  c^. 

4.  Oculi. 

Oculi  illam  formant  faciei  partem,  cujus  in  statu 
etiam  sano  tanta  est  vis  et  significatio , quanta  est  ma- 
xima ad  intclligcndas  sensationes  internas,  et  cunctas 
animi  commotiones.  Illos  autem  in  aegris  indices  opti- 
mos, atque  interpretes  fidelissimos  esse  earum  rerum, 
quae  intus  aguntur,  neminem  fugit. 

Conditio  atque  status  virium  vitalium  in  nulla  fere 
alia  corporis  parte  tanta  cum  veritate  et  tanta  cum 

subtilitate,  quam  in  oculis,  in  conspectum  nobis  veniunt, 
unde  Baglivius  recte  monuit,  ut  medicus  nunquam  ab 
aegro,  qui  febri  acuta  laborat,  discedat,  nisi  prius  ocu- 
los  illius  diligenter  examinaverit. 

llaec  magna  oculorum  ad  dignoscendum  statum 
virium  vitalium  gravitas  a nervorum  multitudine,  qui 
boc  prospiciunt  organon,  et  qui  cum  aliis  organismi 
nervis  stricto  junguntur  vinculo,  re  vera  dependet. 

Externae  oculi  partes  nervos  a ramo  primo  et  se- 
cundo trigemini,  et  partim  a nervo  faciali  obtinent;  par- 
tes autem  in  orbita  sitas,  et  ipsum  oculi  bulbum,  pro- 
spiciunt par  secundum,  tertium,  quartum  et  sextum, 
quod  cum  ramo  secundo  trigemini  organicas  a sympa- 
thico magno  obtinet  fibras;  ganglion  etiam  ciliare  in 
hac  cum  nervo  sympathico  versatur  conditione. 

Itaque  organon  , quod  adeo  copiosis  instructum  est 
nervis,  facile  diversas  subire  potest  mutationes  et  diversa 
oflcrre  symptomata,  dum  systematis  nervosi  qualescun- 
que accedunt  alterationes. 

Ad  signa,  quae  in  oculis  adparent,  illa  quoque,  quae 
in  partibus  oculum  circumdantibus  observare  licet,  per- 
tinent, ab  his  itaque  incipiendum  est. 

Annulus  coeruleus  oculos  saepe  circumdans,  turgo- 
ris  vitalis  et  nufritionis  defectus  signum  est,  et  debilitati 
universali,  ex  emaciationc,  aut  ex  nimia  humorum  ja- 
ctura proveniente,  sese  adsociai.  Masturbationem  quo- 
que, cortum  nimium,  haemorrhagias  prorusas,  menstruo- 
rum fluxum,  diarrhoeas,  sudores  copiosos  et  suppuralio- 
nes  internorum  organorum  concomitati  solet.  Saepe 
etiam  spasmos,  febrem  hecticam,  pulmonum  phthisim  et 
hydropem  pracnunciat. 

Annulus  plumbeus,  quo  haud  raro  cinguntur  oculi, 
debilitatis,  dyscrasiae  humorum,  cSdorosis,  infarctuum  vi- 
scerum abdominalium,  chronicorum  morborum  ventriculi 
et  intestinorum  diagnosticum  est  symptoma.  Spasmos,  hy- 
pochondriae  et  hysteriae,  febris  intermittentis  invasionem 
nec  non  menstruorum  auomalias  indicat. 

Rugae  in  oculorum  vicinia  marasmo  senili  et  spasmo 
propria  sunt.  Collapsus  vero  partium  oculos  circum- 
dantium emaciationem  ir.  phthisicis,  in  febricitantibus  au- 
tem inopinatum  et  ominosum  virium  prolapsum,  qui 
mortem  praesignat,  indicat,  et  in  agonia  maxime  obser- 
vatur. 

Quod  ad  palpebras  attinet,  in  nonnullis  adfectioni- 
nibus  illas  praeter  normam  clausas  esse  observamus, 
quod  symptoma  mox  a paralysi  et  diversa  nervorum  ad- 
fectione,  mox  ex  tumore  illarum,  mox  denique  ex  vitio 
quodam  organico  provenit. 

Non  raro  nimia  oculorum  erga  lucem  sensibilitas 
(photophobia)  hoc  producit  symptoma : dum  modo  du- 
rante quadam  opbtbalmia,  scrophulosa  praesertim  et 
rheumatica,  adparet,  nihil  exinde  ominosi  timeamus  opor- 
tet, hoc  enim  ab  ipsa  mali  natura  dependet.  At,  ubi 
nec  minimum  inflammationis  conspicitur  vestigium,  phae- 
nomenon hoc  al>  instinctu  non  dependet  naturali,  et 
spasmo  haud  remittente  evidenter  producitur,  tunc  in 
morbis  acutis  periculum  in  propinquo  adesse  scire  licet: 
metastases  enim  perniciosae  in  partibus  centralibus  sy- 
stematis nervosi,  sopor,  convulsiones  universales,  et  non 
raro  validae  mentis  alienationes  exoriri  solent. 

Prolapsus  palpebrae  superioris,  saepissime  ex  para- 
lysi completa  musculi  levatoris  palpebrae  superioris  de- 

rivandus,  ex  adfectionibus  cerebri  provenire  solet,  et  cuin 
depressione  bulbi  conjunctus,  de  hydrocephalo  interno 
suspicionem  movet.  In  helminthiasi  consensualcm  nervo- 
rum passionem  denotat.  Tumorem  palpebrarum  illas 
clausas  sustinere,  omniumque  fere  validarum  oculi  in- 
flammationum vulgare  esse  symptoma,  cuilibet  notum  est. 
In  infantibus  recens  natis,  qui  ophthalmoblennorrhoea 
laborant,  tumor  ille  palpebrarum,  ex  conjunctivae  dege- 
neratione maxima  proveniens  ex  parte,  secretionem  mor- 
bosam omnino  supponit  et  habitum  scrophulosum  de- 
notat. 

Variolis  naturalibus  et  morbillis  laborantibus  intu- 
mescunt palpebrae,  dum  stadium  suppurationis  adpro- 
pinquat,  et  dum  crebrae  in  facie  tota  inveniuntur  pustu- 
lae. Sed  quamdiu  ab  iisdem  liber  est  oculus,  et  quam- 
diu  ophthalmia  mitem  intensionis  adepta  est  gradum, 
symptoma  hoc  per  se  nullum  minatur  periculum  j imo, 
ubi  cum  totius  faciei  tumore  jungitur,  bonum  est,  nam 
quo  magis  adfectac  sunt  palpebrae,  eo  magis  de  oculo- 
rum integritate  concludere  possumus.  Ubi  autem  e con- 
trario facies  collapsa  est,  et  tumor  ad  solas  tantum  re- 
stringitur palpebras,  ominosum  est  signum. 

In  statu  chronico  tumor  palpebrarum  congestionem 
humorum  ad  superiores  corporis  partes  justo  majorem, 
et  apud  adultos  ex  hoc  proveniens  fonte,  dispositionem 
ad  apoplexiam  significat. 

Praeternaturalis  et  chronica  palpebrarum  passio, 
quae  ancylohlepharon  dicitur,  quoniam  ad  signa  morborum 
universalium  haud  pertinet,  hic  tantum  commemoranda  est. 

Somnus  oculis  semiapertis  vulgare  est  phaenomenon, 
et  a spasmo  tonico,  qui  musculum  orbicularem  palpe- 

brarun»  detinet  derivandum,  tantum  adtcntione  nostra  di- 
gnum est,  quantum  spasmi  in  cerebri  vicinia  fixi  de  si- 
mili illius  adfectione  suspicionem  movere  possunt.  Parvi 
tamen  nobis  est  momenti  hoc  symptoma  in  hypochon- 
driacis et  in  hystericis,  ubi  spasmi  in  diversis  organismi 
adfecti  partibus  adeo  vulgares  sunt:  inveniuntur  etiam 
multi,  quibus  consuetudo  inest  semiapertis  dormire  ocu- 
lis. In  infantibus  adauctae  illorum  irritabilitatis  causa 
non  raro  observatur,  quamvis  nulla  exinde  proveniant 
mala:  non  raro  tamen  in  illis,  qui  dentitione  difficili, 
helminthiasi  aut  dyspepsia  laborant,  talis  observatur 
somnus.  J ‘ 

Contra,  malum  hoc  est  signum  post  humorum  ja- 
cturam nimiam  et  post  intentiones  corporis  validas,  ubi 
in  morbis  acutis  cum  reliquis  virium  prolapsus  signis 
jungitur,  tum  enim  convulsiones  universales,  aut  alia 
quae  sensibilitatis  organorum  labem  denotant  sympto- 
mata, subesse  conjicias. 

Peculiaris  et  haud  remittens  fibrarum  musculorum 
ad  palpebram  pertinentium  tremor,  vulgare  etiam  est 
symptoma,  semperque  in  adaucta  palpebrae,  ejusque  mu- 
sculorum irritabilitate  causam  habet;  et  in  statu  chro- 
nico saepissime  ante  convulsionum  et  aliarum  ncurosium 
insultum,  a labe  quadam  systematis  nervosi  dependen- 
tium observatur.  Ita  epilepsiae,  dolorum  faciei  Fother- 
gilli  et  nonnnnquam  mentis  alienationum  invasiones  ab 
illo  ordiri  solent  symptomate,  — at  in  morbis  acutis 
prognosis  ex  hoc  statuenda  signo,  eo  pejor  evadit,  quo 
magis  irritabilitas  illarum  partium,  cum  virium  defectu 
conjuncta,  praeter  normam  adaucta  est,  et  hunc  invo- 
luntarium sustinet  tremorem.  Febres  enim,  quae  hoc 

peculiari  stipantur  signo,  non  solum  encephalitides  sym- 
ptomaticas comites  habere  solent,  sed  etiam  in  soporem 
lethalem  et  in  mentis  alienationes  gravissimas  transire 
possunt,  id  quod  a compluribus  notatum  est  medicis. 

Habitus  et  situs  bulbi  oculi  a musculis  eundem  mo- 
ventibus et  astatu  partium  circumdantium  dependentes  ma- 
gni momenti  phaenomena  in  statu  morbi  nobis  offerunt. 

D um  oculi  bulbus  praeter  modum  eminet,  facies 
vero  intumescit  et  rubore  multo  suffunditur,  aegro  san- 
guinis ad  caput  congestionem,  spirationem  difficilem  et 
suffocationem  imminere  perspicuum  sit.  Hoc  symptoma 
saeviente  praesertim  angina  maligna  adparet,  ubi  san- 
guinis e capite  refluxus  impeditus  exiguam  nobis  resol- 
vendae inflammationis  praebet  spem.  In  aliis  morbis 
acutis  de  cerebri  inflammatione  aut  de  periculosa  aliqua 
depositione  metastatica  ad  encephalon,  ubi  oculi  subito 
prominentes  evadunt  et  copioso  injiciuntur  sanguine,  con- 
cludere fas  est. 

In  morbis  chronicis  prominentia  bulbi  etiam  conge- 
stionem humorum  ad  superiores  corporis  partes  aut  vi- 
tium aliquod  organicum  in  orbita,  aut  denique  destru- 
ctam vel  vitiosam  bulbi  formam  significat.  In  apoplexiae  et 
maniae  insultibus  oculi  horrendum  in  modum  prominere 
solent,  et  omnia  signa  reliqua  impetuosam  ad  caput  san- 
guinis congestionem  denotant. 

Vitia  etiam  organica,  ut  jam  monui,  orbitam  occu- 
pantia, talem  oculi  prominentiam  et  veram  exophthal- 
miam  causare  possunt;  uti:  exostoses  diversae,  hydati- 
des  glandulae  lacrymalis,  et  atresia  illius  ductuum  excre- 
toriorum; polypi  nasi  et  antri  Ilighmori,  sarcomata  in  di- 
versis his  locis  haerentia,  quae  non  solum  oculi  ipsius, 

sed  etiain  toiius  lateris  faciem  producere  valent  promi- 
nentem. Accumulatio  iluidi  morbosa  in  corpore  vitreo 
vel  in  camera  oculi  anteriori,  aut  hydrophthalmus  etiam 
prominentiae  oculi  sistunt  causam. 

Oculi  profunde  in  orbita  retracti  vel  concavi  modo 
telae  cellulosae  et  adipis  in  orbita  defectum,  modo  mu- 
sculorum bic  jacentium  atrophiam,  modo  autem  illorum 
contractionem  spasmodicam  significant. 

Prima,  quam  nominavi,  causa,  saepissime  hujus  mali 
in  culpa  est,  et  in  statu  chronico  dispositionem  ad  cma- 
ciationcm  universalem  aut  saltem  nutritionem  imminutam 
nobis  indicat.  Haec  oculorum  retractio  subito  atque  in- 
opinato adparere  potest,  post  validam  scilicet  talium  cau- 
sarum actionem,  quae  vires  debilitarunt  et  nutritioni  ali- 
quod imposuerunt  impedimentum.  Errores  diaetetici 
omnis  generis,  vigiliae  protractae,  animi  pathemata  de- 
primentia, nimiae  humorum  jacturae,  idem  producere  va- 
lent symptoma,  nec  tamen  exinde  dubia  statuenda  est 
prognosis. 

Veteres  medici  nonnunquam  in  morbis  oculum  unum 
altero  magis  prominere  observarunt:  hoc  proccrto  ab 

inaequali  vis  vitalis  distributione  et  influxu,  et  a diverso 
adfluxu  humorum  dependet,  et  morbos,  in  quibus  hoc 
manifestatur  signum,  semper  periculosos  esse,  experientia 
edocuit.  — Recentiori  tempore  phaenomenon  hoc,  ex 
spasmo  proveniens,  helminthiaseos  signis  sese  adsociare 
visum  est.  — 

Liber  ac  facilis  oculorum  motus,  debitam  virium  con- 
ditionem, et  normalem  illarum  actionem  denotat.  In 
omni  itaque  casu,  ubi  oculi  immobiles  permanent,  aut 
ubi  praeter  normam  mobiles  evadunt,  de  praesentia  impe- 

dimenti  alicujus,  aut  de  auomala  virium  vitalium  inten- 
tione, judicandum  est.  — 

Rectus  et  continuus  oculorum  obtutus,  semper  fere 
spasmi  tonici,  quo  musculi  illorum  detinentur,  effectum 
sistit;  significat  exinde  adfectiones  systematis  nervosi  va- 
lidas, u-.:  hoc  in  aegyoti.j  p bri  nervosa  laborantibus  ob- 
servare > et;  u le  iuli  fixi  iu  qualicunque  febri  ma- 
ligna ominosum  sistunt  signum.  — In  longis  etiam  mor- 
bis baec  oculorum  immobilitas  adparere  solet,  et  non- 
nunquam  insultum  epilepsiae  aut  apoplexiae  praecedit. — 

Dum  unus,  alterve  musculorum  oculi,  spasmo  aut 
tonico  aut  clonico  detinetur,  aliorum  autem  actio  nor- 
malis, vel  justa  minor  est,  nascitur  exinde  peculiaris  axis 
oculi  dislocatio,  quae  vulgo  distorsio  oculi  dicitur.  — 

In  morbis  acutis  semper  ominosum  est  hoc  sym- 
ptoma, cerebrum  enim,  propter  eam,  qua  cum  oculo  te- 
netur vicinia,  haud  raro  adfcctum  esse  constat.  — Ti- 
mendi itaque  sunt  tetani,  lethalis  soporis  et  aliarum  sy- 
stematis nervosi  adfectionum  insultus,  dum  modo  haec 
distorsio  oculos  aegroti  occupet.  — In  hydroceplialo 
acuto  mortem  praenunciat.  — 

Haec  tamen  distorsio  spasmodica  omni  caret  peri- 
culo in  morbis  chronicis:  praecedit  epilepticos  iusultus, 
adsociatur  hystericis  adfectionibus,  quin  morbus  quali- 
cumque exinde  aggravatur  modo.  Rotatio  continua 
bulbi  a dicto  symptomate  probe  distinguenda  est.  Haec 
enim  non  solum  spasmo  unius  alteriusvc  musculi , sed 
ab  alternante  omnium  qui  bulbum  movent  musculorum 
irritatione  dependet;  phaenomena  itaque  omnia  spasmi 
clonici  offert,  quae  si  morbis  acutis  adsociantur,  pernicio- 
sum in  cerebrum  exercere  debent  influxum.  Ne  mentis 

alienationes,  aut  spasmi  universales,  ubi  liaud  remittens 
illa  invenitur  oculorum  rotatio  convulsiva,  oriantur,  ti- 
mendum est.  — 

In  neurosibus  longis,  oculi  rotatio,  eodem  quo  di- 
storsio explicare  valet  modo,  et  per  se,  morbi  significa- 
tionem mutare  vix  potest. 

Membrana  conjunctiva  oculi,  ad  illas  pertinens  mem- 
branas, quae  secundum  disquisitiones  anatomicas,  a re- 
centioribus  institutas,  pro  diverso  quo  adficiuntur  modo 
diversam  induere  valent  naturam,  varia  et  gravia  in  statu 
morboso  offert  symptomata.  — 

In  normali  statu  conjunctiva  oculi  albida,  peculiari 
praedita  splendore,  et  hinc  inde  tenuissimis  vasis  instru- 
cta est  sanguiferis,  quae  omni  justa  majori  sanguinis  ad 
caput  congestione,  ampliori  volumine  et  rubedine  lae- 
tiori donantur.  — 

Quamquam  vero  conjunctivae  rubor  practcrnaturalis 
cum  topicis  vulgo  jungitur  adfectionibus,  diversae  tamen 
ejus  species,  et  intensitatis  modificationes,  universalis  mali 
quod  in  oculo  tantum  modo  reflectitur,  naturam  atque 
indolem  dilucidare  valent.  Ita,  ubi  ille  conjunctivae  ru- 
bor in  violaceum,  aut  in  coeruleum  abiit,  scrophulosim j 
ubi  conjunctiva  profunde  rubro,  inaequaliter  disperso 
tingitur  colore,  et  vasis  singulis  majoribus,  quae  abdo- 
minalia dicuntur  instructa  est,  arthritidem  j ubi  rubor 
autem  foedus,  in  profunde  coeruleum  abiens,  et  varico- 
sitates vasorum  conjunctivae  adparent,  scorbutum;  ubi 
denique  rubor  cupreus  fit,  syphilidem  in  organismo  la- 
titare, agnoscimus.  In  scarlatina,  peculiaris  conjuncti- 
vae oculi  rubor,  pathognomonicus  est,  cssentialcmquc 
intra  exanthema  scartatinosum,  et  morbillosum,  dum 

prioris  evolutio  adhuc  imperfecta  est,  aut  ubi  aliquid 
dubii  circa  diagnosim  invenitur,  efficit  differentiam. 

Si  post  capitis  vulnera  rubor  ille  intensus t adnatae 
cum  doloribus  obtusis  in  loco  adfccto  junctus  adparet, 
licet  nulla  ossium  fractura  secuta  sit,  ne  meningitis  suc- 
cessu temporis  exoriatur,  timendum  est.  — 

In  angina  faucium  gangraenosa,  et  in  cunctis  febri- 
bus malignis , quibus  debilitatis  sese  adsociant  signa, 
specialis  adparet  conjunctivae  sanguine  suffusio,  quae 
sanguinis  in  resolutionem  indicat  nisum,  infaustumquc 
praenunciat  morbi  exifum.  Praecipue  grave  est  hoc 
symptoma,  dum  post  nimias  humorum  jacturas  et  vo- 
miium  violentum  in  conspectum  venit.  — 

Est  tamen,  ubi  rubor  conjunctivae  tanquam  cpista- 
xeos  praenuncius  considerandus  sit.  Sed  hoc  in  levio- 
ribus tantum  occurrit  febribus,  ubi  virium  vitalium  suf- 
ficiens est  robur,  et  ubi  ex  praegressis  coctionis  signis 
ex  rubore  et  pruritu  nasi,  nec  non  ex  capitis  gravedine 
morbum  epistaxi  judicandum  esse,  concludere  valemus. 
Dum  modo  chronicus  fit,  conjunctivae  rubor  dispositio- 
nem ad  apoplexiam  denotat:  sin  certis  recrudescit  perio- 
dis, et  cum  cephalalgia,  et  virium  prostratione  jungitur, 
auspicium  de  febri  intermittente  larvata  omnino  movere 
debet.  — 

Naturalis  oculorum  splendor,  partim  a lubrica  cor- 
neae superficie,  ex  qua  tenuissima  sanitatis  tempore  sc- 
cernitur  lympha,  partim  a motuum  bulbi,  et  praecipue 
iridis  alacritate,  derivandus  est.  — 

Hujus  symptomatis  tanta  est  gravitas,  ut  saepe  ex 
illo  tantum  de  virium  vitalium  conditione  aequum  ferre 
valeamus  judicium.  In  omni  enim  morbo,  ubi  immuta- 


30 


tus  ille  permanet  splendor  naturalis,  vires  vitales  debito 
praeditas  esse  tenore  concludere  possumus,  etiamsi  multa 
alia  debilitatis  adpareant  signa.  Atrox  oculorum  ignis 
ab  intentione  justa  majori  provenit,  vulgoque  cum  motu 
rotatorio  spasmodico  bulbi,  et  cum  adspectu  feroci  jun- 
gitur, in  cunctis  illis  morbis,  ubi  virium  vitalium  mani- 
festationes exorbitante  praeditae  sunt  robore,  et  extra 
normam  peraguntur,  uti  hoc  sub  maniae,  epilepsiae  et 
hydrophobiae  insultu  observatur.  — 

Post  capitis  laesiones  ex  hoc  feroci  et  flammeo  ae- 
groti adspectu  de  commotione  cerebri  valida  concludere 
possumus,  ct  praeter  illud  symptoma  contractio  pupillae 
insolita  locum  habet.  Defectus  splendoris  naturalis  ocu- 
lorum et  inde  iners  adspectus  modo  ex  tarditate  mo- 
tuum oculi,  modo  ex  interrupta  secretione,  quae  in  tota 
oculi  superficie  peragitur,  et  imprimis  ex  virium  vita- 
lium debilitate  provenit.  Errores  diaetetici  omnis  gene- 
ris, vigiliae  protractae,  tristitia  et  moeror,  saepe  etiam 
spasmi  simplices  ct  topici,  naturalem  oculorum  deturpant 
splendorem,  qui  tamen  causa  remota,  subito  restituitur. 
Ubi  memoratae  causae  in  culpam  trahi  haud  possunt, 
invasio  gravis  alicujus  morbi  timenda  est,  ubi  hoc  adpa- 
rct  symptoma. 

Morbo  acuto  durante  eo  majus  minatur  periculum, 
quo  magis  splendoris  naturalis  diminutio  ad  completam 
illius  adpropinquatur  exstinctionem  et  opacitatem  oculi  effi- 
cit. Hoc  eo  accidit  tempore,  dum  lacrymae  et  alii  oculi  hu- 
mores interarescunt  quasi,  et  tenuissimae  lanugini  vel 
aquarum  aspergini  similes  fiunt,  denotantque  vascula  mi- 
nima impervia  esse,  humores  crassos  et  debilitatem  ma- 

gnam;  qua  de  causa  omnes  febres,  quae  hoe  stipantur 
signo,  ambiguam  reddunt  prognosin. 

Aegri  febri  hectica  detenti,  qui  hoc  notantur  sym- 
ptomate, mortem  in  propinquo  habent;  in  febribus  autem 
nervosis  lemae  istae,  a veteribus  dictae,  inflammationem 
cerebri  et  febres  validas  denotant.  Adspectus  languidus 
et  tristis  aegroti  adtentionem  etiam  medici  convertere 
debet.  Ubi  nullae  morales  tristitiae  inveniuntur  causae, 
adspectus  ille  tristis  sensum  internum  ingratum  et  tristi- 
tiam nimiam,  a periculi  imminentis  conscientia  prove- 
nientem significat,  quod  saepissime  majoris  est  momenti, 
quam  alia  symptomata  cuncta.  Nullus  adest  morbus, 
in  quo  haec  adspectus  tristitia  magis,  quam  tempore  lu- 
cido in  hydrophobia  distinguatur , et  semper  periculum 
portendit. 

Cornea  oculi  plura  etiam  nobis  oflert  symptomata 
morbosa,  quae  ex  morbis  universalibus  suain  deducunt 
originem.  Corneae  obscurationes  omnes  a triplici  pro- 
ducuntur causa;  cicatrices  nempe  post  exulcerationes,  aut 
vulnera,  porro  exsudationes  post  inflammationem  et  sym- 
ptomatica denique  mala  hoc  efficere  valent  symptoma. 

Convexitas  corneae  naturali  major,  e congestione 
sanguinis  ad  caput  proveniens,  delirium  et  furoris  insul- 
tum; concavitas  contra  illius  ex  colliquatione  derivanda 
adpropinquautem  designat  mortem. 

Quae  ostendit  iris  symptomata  morbosa,  ad  illam 
ipsam  vel  ad  pupillae  conditionem  referuntur.  Priora, 
quae  topicis  adsociantur  morbis,  hic  memoranda  haud 
veniunt,  de  alteris  igitur  tantum  dicendum  erit.  Alter- 
nans dilatatio  et  contractio  pupillae , quae  ab  organicis 
non  provenit  vitiis,  ab  actione  nervi  oculo-motorii  om- 

nino  dependet:  lux  enim  uti  ex  Maji  experimentis  pa- 
tet (1),  retinam  irritat,  quae  actionem  ejusdem  cum  ce- 
rebro ccmmunicat,  et  haec  a cerebro  in  nervum  oculo- 
motorium, et  in  ramum  breviorem  ganglii  ciliaris  rcagit. 

Anomala  et  mere  dynamica  pupillae  contractio  ab 
iridis  spasmo  provenit  statumque  analogum  cerebri  et 
totius  systematis  nervosi  ostendere  solet:  unde  encepha- 
litidis, primi  stadii  hydrocephali  acuti,  febrium,  quae  con- 
gestionibus ad  caput  stipantur,  essentiale  est  symptoma; 
adsociatur  etiam  delirio  et  convulsionibus  infantium. 
Dilatatio  e contra  pupillae  sensibilitatcm  nimiam  prae- 
gressam, quae  continuata  irritatione  justa  majori  para- 
lysin illius  efficit,  demonstrat.  In  amaurosi  ut  topicae 
paralysis  signum  adparet:  in  apoplexia,  in  tertio  stadio 
liydrocephali  acuti,  in  encephalitide  et  in  cunctis  illis  fe- 
bribus, quae  cum  adfcctionibus  cerebri  decurrunt,  in  ty- 
pho, in  febri  nervosa  et  in  inflammationibus  sic  dictis 
nervosis,  vulgare  est  symptoma,  semperque  ominosum 
portendit  morbi  eventum.  Infantes  denique  vermibus 
laborantes  dilatatam  habere  solent  pupillam. 

Defectus  pupillae  praegressam  inflammationem  aut 
destructionem  singularum  oculi  partium  indicare  solet. 

5.  Nasus. 

Nasus  similia  ac  facies  tota , durante  morbo , prae- 
bere solet  symptomata:  mutationes  enim  voluminis  et 
coloris  nasi  non  minore  quam  faciei  sunt  significatione. 
In  genere  tamen  plurima  in  naso  observantur  signa,  quae 

(I)  J.  JVIuelleri  Physiologia.  T.  1,  yag.  763 — 764. 

cum  cordis,  hepatis,  organornm  sexualium  et  turgoris 
vitalis  allectionibus,  intimum  servant  nexum. 

Nasus  acuminatus,  defectus  turgoris  localis  signum 
est,  in  turgore  universali  diminuto  ac  nutritionc  depra- 
vata, in  morbis  cum  emaciatione,  in  febribus  nervosis, 
in  sphacelo,  post  omnem  nimiam  et  colliquativam  hu- 
morum jacturam,  provenire  solet;  humorum  viriumque 
conditionem  pravam,  et  lethalcm  praesagit  finem. 

Tumor  nasi  apicem  occupans  rubescens,  mox  con- 
gestioni ex  topica  irritatione,  mox  alicujus  secretionis 
suppressioni,  mox  denique  inaequali  sanguinis  distribu- 
tioni attribuendus  est.  Ut  signum  inaequalis  sanguinis 
distributionis,  in  menstruis  et  haemorrhoidibns  suppres- 
sis, aut  irregularibus,  in  digestionis  vitiis,  in  statu  pitui- 
toso, in  infarctibus,  et  in  chronicis  hepatis  malis  adpa- 
ret;  ita  diabeti  etiam  adsociari  solet.  Tumor  nasi  cu- 
preus, hinc  inde  acne  rosacea,  et  venis  superficialibus 
copiosis  instructus,  illis  qui  Baccho  nimis  indulgcnt  fa- 
miliaris est,  denotat  etiam  chronicos  hepatis  morbos,  scro- 
phulas,  syphilidem,  et  illas  phthiseos  species,  quae  ex  ad- 
fectionibus  organorum  abdominis  oriuntur. 

Tumor  vero  nasi  a radice  incipiens  et  in  tota  illius 
sensim  sensimque  diffusus  superficie,  anasarcae  et  ascitis 
pathognomonicum  est  signum, 

Rubor  nasi  semper  cum  tumore , quem  jam  descri- 
psimus, jungitur.  Nasi  autem  pallor  et  frigus,  sanguinis 
penuriam,  nervorum  distentionem,  et  si  cum  aliis  malis 
jungitur  signis  extremum  indicat  periculum;  iis,  qui  fe- 
bri intermittente  laborant,  paroxysmum  novum,  et  foe- 
niinis  menstruatione  irregulari  laborantibus,  chlorosim 
dcnunciat. 

Plumbeus  nasi  color  in  angulo  tantum  illius  occur- 
rit, pravamquc  hoc  in  loco  cutis  nutritionem  et  dyscra- 
siam  latentem  supponit,  hoc  signum  maxime  evolutum 
in  hydrothorace,  in  hydrope  pericardii,  in  tuberculis  pul- 
monum et  in  chronica  illorum  hepatisatione  invenitur. 

Nasus  coeruleus  secundi  typhi  maligni  stadii,  cho- 
lerae asphycticae  et  frigoris  febrilis  signum  est.  Impeti- 
gines diversae  nasum  invadentes,  paucissimis  tantum  ex- 
ceptis, ab  universalibus  dependent  dyscrasiis,  et  ob  mul- 

tifarias,  quas  ostendunt  mutationes,  incerta  tantum  prae- 
bent morborum  signa. 

Vesiculae,  quae  saepe  copiose  ad  margines  nasi  in- 
veniuntur, catarrhi,  febrium  gastricarum  intermittentium 
et  pituitosarum  crisim  manifestant. 

Defurfuratio  epidermidis  nasi,  periodicae  illius  intu- 
mescentiae  signum  est;  stases  in  abdomine,  alvum  tar- 
dam, et  menstruationem  abnormen  indicat. 

Motus  alarum  nasi,  quibus  nervus  facialis  praeest, 
unde  nervus  ille  a C.  Bell  respiratorius  facialis  dicitur, 
in  statu  sano  vix  sub  respiratione  perspiciuntur,  in  statu 
autem  morboso  augeri  praeter  normam  solent,  quod  tum 
locum  obtinet,  cum  omnia  respirationis  organa  in  actio- 
nem trahuntur.  Hoc  symptoma,  gravia  viarum  aerifera- 
rum, cordis  et  vasorum  majorum  indicat  impedimenta, 
quae  si  ad  altiorem  advehuntur  gradum  lethalia  sunt. 

Mucus  tenuis  et  albidus,  continuo  c naribus  stillans, 
irritationem  membranae  mucosae  et  congestionem,  non- 
nunquam  vero  remissionem  catarrhi  narium,  sinuum  fron- 
talium et  tracheae  praebet.  Mucus  fere  aquosus  magna 
in  copia  ex  naribus  fluit,  dum  congestio  ad  cerebrum  na- 
turali major  est*  phrenitidis  quoque  et  hydrocephali  cri- 


ticum  esse  solet  symptoma : unde  .in  gener*  secretio 

muci  ex  naribus  copiosa  in  morbis  cerebri  magni  est 
momenti. 

Evacuatio  copiosa  puris  subflavi,  spissi,  striis  san- 
guineis remixti,  exulcerationes  in  naribus  denotat,  quae 
mox  benignae  et  simplices  sunt,  mox  scropbulosae  in- 
dolis, ubi  nasus  tumidus  et  dyscrasia  scropliulosa  inveni- 

\ 

tur  ozaenamque  indicant  scraphulosam,  mox  vero  ozaenae 
syphiliticae  praebent  symptomata.  — 

Materia  puriformis,  homogena,  saepe  vicario  secer- 
nitur ex  naribus  modo,  ubi  menstruorum  aut  haenior- 
rhoidum  fluxus  turbatus  est.  — 

Non  raro  in  febribus  humor  tenax  secernitur,  qui 
in  parte  interna  alarum  nasi,  circa  orificia  narium  ex- 
terna, conglutinatur  et  nigricantem,  quae  exsiccatur  for- 
mat massam,  quae  fuligo  narium  dicitur,  summamque 
virium  prostrationem,  et  humorum  ad  resolutionem  pro- 
clivitatem significat;  uti  hoc  in  febribus  nervosis  et  pu- 
tridis, in  typho,  in  febribus  exanthematicis,  quae  nervo- 
sum habent  characterem , et  in  encephalitide  in  conspe- 
ctum venit.  In  nulla  tamen  febri  hoc  signum  majorem 
indicat  debilitatem,  quam  in  pneumonia  typhode,  in  do- 
thienteritide,  itemque  ubicumque,  ubi  febres,  quae  inflam- 
mationes validas  comitantur,  in  nervosas  transeunt.  Ubi 
sub  finem  phthlseos  floridae  et  scorbuti,  cui  febris  putrida 
sese  adjunxerat,  manifestatur,  funestum  praesagit  finem. 

Haemorrhagia  ex  naribus,  cpisUixis , semper  univer- 
salem et  topicam  sanguinis  ad  caput  congestionem  indi- 
cat, ejusque  excipere  solet  signa. 

Epistaxis  diagnosticum  est  symptoma  omnium  ence- 
phali morborum,  qui  cum  sanguinis  impetu  versus  caput 

junguntur,  in  acutis  et  chronicis  pulmonum  cordisque 
malis,  in  obstructionibus  hepatis  ct  lienis,  in  haemor- 
rhoidum  ct  menstruorum  fluxu  suppresso,  in  scorbuto  et 
in  morbo  haemorrhagico  Werlhofii:  in  febribus  vero  ex- 
anthematicis et  inflammatoriis,  tamquam  symptoma  ne- 
cessarium adparct.  Crisin  autem  consistit,  in  febribus 
inflammatoriis  et  in  inflammationibus  cunctis,  praesertim 
vero  in  encephalitide,  in  pneumonia,  in  pleuritide,  splc- 
nitide  et  in  hepatitide. 

* 6.  Genae. 

Genarum  cutis  tanta  vasorum  multitudine  et  tanta 
telae  cellulosae  copia  instructa  est,  ut  diversissimas,  quo 
ad  colorem  et  quo  ad  volumen,  subire  possit  mutationes. 

Genarum  tumor  subito  exoriens,  ex  sanguinis  con- 
gestione ad  vasa  faciei  aut  ex  accumulatione  seri  in  tela 
cellulosa  genarum  provenit,  id  quod  principium  hydro- 
pis anasarcae  indicat. 

Collapsus  chronicus  genarum,  turgoris  vitalis  defe- 
ctus, nutritionis  pravae  et  emaciationis  signum  est.  Ubi 
vero  subito  est  exortus  collapsus,  saeviente  quodam 
morbo  acuto,  nisi  hujus  symptomatis  manifesta  adest 
causa,  fata  instare,  scire  licet. 

Genae  laete  rubentes  vel  in  ipsis  sanis  suspectae 
sunt:  si  enim  rubor  ille  subito  post  pastum  oritur,  oc- 
cultam viscerum  labem,  in  tabidis  exacerbationem  osten- 
dit; praeter  haec  familiaris  hypochondriacorum,  hyste- 
ricarum vel  hacmorrhoidibus  laborantium  est.  Porro 
pessinmm  est  signum,  ubi  in  morbis  longis  ct  lentis  ru- 
bor genarum  circumscriptus  , ct  febricula  continua, 
quovis  vesperi  insurgit,  respiratio  difficilis  > tussis 

crebra,  oculi  concavi,  pedes;  tumidi  el  ciborum  fastidium 
oriuntur:  tum  enim  febrem  hecticam  adesse  manife- 

stum est. 

Profundus  genarum  rubor  sensim  sensimque  in  con- 
spectum veniens,  impeditum  sanguinis  ad  cor  refluxum, 
ex  quodam  cordis,  aut  vasorum  majorum  vitio  provenien- 
tem, significat. 

7.  Os. 

Os  magnam  phaenomenorum  congeriem  nobis  osten- 
dit in  diversis  suis  partibus,  quae  non  solum  cum  orga- 
nis digestionis  et  respirationis,  verum  etiam  cum  uni- 
verso organismo  arcto  tenentur  vinculo.  Phaenomena 
haec  cardinalia,  ex  forma  oris,  ex  labiorum  illarumque 
partium,  quae  in  cavitate  oris  inveniuntur  motu  et  con- 
ditione colligi  possunt.  Partes  autem,  ex  quibus  os  con- 
stituitur, iisdem  ac  reliquae  faciei  partes  instructae  sunt 
nervis,  analogis  ergo  mutationibus,  simili  que  ac  illae  gau- 
dent sensibilitate. 

Cunctae  mutationes,  quae  oris  formam  spectant, 
mox  a musculorum  actione  anomala,  mox  a labiorum 
aliarumque  partium  degenerationibus  derivandae  sunt. 
Deformitas  oris,  sine  partium  degeneratione  orta,  sup- 
pressum, aut  jmprobe  directum  voluntatis  influxum  in 
musculos  manifestat,  quod  ex  continuo  et  passivo  quo- 
dam motu  illorum  dignoscitur;  ubi  hoc  phaenomenon  ut 
convulsionum  symptoma  udparet,  periculum  semper  por- 
tendit, saepeque  delirium  praenunciat. 

Os  continuo  clausum  spasmum,  cujus  musculus  orbi- 
cularis labiorum,  musculi  incisivi,  masseter  et  tempora- 
lis participes  SUnt i aut  anchylosin  articulationis  maxil- 

Jae  inferioris  indicat.  Quoti  symptoma,  ubi  inopinato, 
id,  quod  saepissime  contigit,  ad  paret,  trismi  vulgare  est 
signum.  Hujus  ope,  cerebri  et  medullae  spinalis  inflam- 
mationem, hydroccphalum,  epilepsiam  et  diversos  spasti- 
cos status  dignoscere  valemus  5 doloribus  quoque  faciei 
Fothei'gilli  adsociatur. 

In  hystericis  insultibus,  ubi  hoc  adparet  symptoma, 
synchronam  et  gravem  cerebri  adfectionem  indicat,  ma- 
xime autem  periculosum  est  ex  hac  etiam  ratione  in 
febribus  rheumaticis,  in  stadio  suppurationis  variollae 
verae,  in  o-mni  morbo  acuto,  et  apud  infantes  trismo 
adfectos,  ubi  saepissime  tristem  praenunciat  exitum. 

Sin  hoc  symptoma  a spasmo  haud  provenit,  et  in 
obstaculo  quodam  mechanico,  aut  in  articuli  vel  vicina- 
rum partium  inflammatione  causa  ejusdem  haeret,  cum 
labia  plane  libera  esse  solent,  et  omni  in  directione  mo- 
veri possunt. 

Os  praeter  normam  apertum,  apud  nonnullos  ex 
prava  conspicitur  consuetudine,  alii  vero,  quorum  nares 
polypi,  aut  alius  vitii  organici  causa  occlusae  sunt,  os 
aperiunt,  dum  ipsos  aera  inspirandi  necessitas  urget. 
Oritur  etiam  hoc  symptoma  ex  paralysi  musculorum, 
qui  motus  maxillae  inferioris  efficiunt,  aut  ex  spasmo 
musculi  digastrici,  depressoris  labii  inferioris  et  anguli 
oris;  aut  denique  ex  causis  mechanicis,  quae  maxillam 

inferiorem  4»  superiore  amovent,  uti  abscessus  linguae 
et  luxatio  maxillae.  Os  continuo  apertum  in  morbis  acu- 
tis altiorcm  gradum  debilitatis  virium  denotat,  saepe 
itaque  apoplexiae,  delirio,  oculorum  obnubilationi,  aliis- 
que, adsociatur. 

Si  in  morbis  acutis,  sitis  insatiabilis,  et  aestus  in- 

ternus  vehementer  urgent,  os  apertum  est , etiamsi  mo- 
tus illius  voluntarii  adhuc  supersint;  ubi  vero  muscula- 
res motus  voluntatis  imperio  amplius  non  obsequuntur, 
phaenomenon  hoc,  si  ex  causa  non  provenit  mechanica, 
periculum  portendit,  semper  enim  cerebri  adfectionem, 
quae  minima  data  causa  in  pessimam  mutari  potest, 
manifestat. 

Peculiaris  in  proboscidem  oris  accuininatio , in  ge- 
nere neurosium  insultum  praenunciat,  iu  specie  autem  omnis 
vesaniae  signum  estj  in  febribus  delirium  instans  de- 
notat. 

Os  obliquum  fieri  solet,  cum  musculi  unius,  alte- 
riusve  lateris,  actione  sua  et  vi  alios  exsuperant,  aut 
dum  atresiae  alicujus,  vel  tumoris  causa  os  naturalem 
suam  amittit  formam.  IIoc  symptoma  temporatim  oc- 
currens ex  spasmo  oritur;  longe  vero  permanens,  para- 
lysin significat,  et  diagnosticum  organicorum  morborum 
cerebri  praebet  momentum  ; in  febribus  metastasim  mor- 
bosam in  cerebro,  virium  summum  collapsum,  et  mor- 
tem jamjam  advenientem  indicat;  nonnunquam  apople- 
xiae insultui  adsociatur.  Talis  oris  contractio,  aliquam 
cum  risu  habet  analogiam,  quamquam  oculi  et  vox  non 
illam  ostendant  hilaritatem , quae  risum  ex  gaudio,  et 
voluptate  provenientem  comitari  solet  et  risus  sardo7iicus 
vel  sardoicus  vulgo  dicitur.  Ad  illam  oris  contractionem 
musculi  levatores  labii  superioris  et  anguli  oris,  anguli 
nasi  et  musculi  zygomatici,  lateralem  oris  motum  perfi- 
ciendo, maxima  pro  parte  contribuunt.  Quum  autem 
nervi  paris  quinti  et  septimi,  qui  cum  nervis  spinalibus 
et  cum  nervo  sympathico  magno  intimum  servant  ne- 
xum, illis  praesint  motibus  $ symptoma  illud  in  multis 

morbis  occurrero  debet.  In  statu  chronico  risus  sardo- 
nicus, diu  persistentem  systematis  nervosi  debilitatem, 
apud  infantes  vero,  evolutam  jam  dispositionem  ad  mor- 
bos cerebri,  qui  a gastricis  proveniunt  turbis,  denotat. 
Apud  foeminas  menstruorum  anomaliis  laborantes  non- 
nunquam  observatur. 

Ubi  encephalon  symptomatice  adficitur,  uti  in  hel- 
minthiasi, in  statu  gastrico,  in  hysteriasi  et  hypochon- 
driasi  praesto  esse  solet  risus  sardonicus.  Perturbatio- 
nes criticas  in  febribus,  et  exanthematis  retropulsionem 
in  morbis  exanthematicis  saepe  significat.  Choreae  St. 
Viti,  nec  non  inflammationi  diaphragmatis  adsociari  so- 
let. Irritationes  et  inflammationes  cerebri,  quas  deno- 
tat, semper  mortem  ex  virium  exhaustione  praenunciant: 
uti  in  typho  contagioso,  in  morbillis  et  scarlatina,  in  fe- 
bri putrida,  et  in  febri  nervosa  versatili. 

Similem  fere  oris  spasmum  nobis  offert,  spasmus  cy- 
nicus yel  risus  caninus , qui  hoc  tantum  a supradicto  dif- 
ert  symptomate,  quod  musculi  utriusque  lateris  oris  si- 
mul confracti  sint,  quo  fit,  ut  labiis  ad  gingivas  adtra- 
ct\s,  dentes  evidenter  promineant.  Significationem  ean- 
dem, quam  risus  sardonicus  habere  solet. 

8.  Labia. 

Signa  quae  in  statu  pathologico  labiorum  prae  aliis 
manifestantur,  ad  illorum  colorem,  volumen,  motusque 

referri  possunt. 

Labiorum  volumen  partim  induratione  chronica  te- 
lae cellulosae,  partim  adaucto  sanguinis  affluxu  et  tur- 
gore  vitali  justo  majori  augetur.  Tumor  labiorum  chro- 
nicus, CPjus  causa  est  induratio  telae  cellulosae  f cum 

chronica  juncta  inflammatione,  scrophulosim  evolutam, 
lupum  nasi  et  stases  viscerum  abdominis  ostendit:  ad- 
paret  etiam  in  nonnullis  tuberculis  pulmonum  adfectis, 
in  talibus  nempe,  quorum  larynx  et  abdomen  morbi 
participia  fiunt;  et  nos 'ad  dubiam  prognosim  statuendam 
omnino  conducit. 

Emaciatio  praeternaturalis,  utrumque  simul  occupare 
solet  labium,  et  emaciationem  universalem,  a turgore  et 
viribus  vitalibus  exhaustis  provenientem,  indicat.  In  con- 
spectum itaque  venit  hoc  signum  post  jacturas  humorum 
copiosas,  in  nonnullis  cerebri  morbis,  in  febribus  nervo- 
sis et  in  hecticis  cunctis. 

Laetus  labiorum  apud  sanos  rubor  vario  modo, 
dum  morbo  corripitur  organismus,  mutari  potest.  Saepe 
enim  rubor  ille,  cruoris  colori  perquam  similis  fit, 
sanguinis  tenuitatem,  ruboremque  a praevalente  oxyge- 
nio  justo  majorem,  unde  dispositionem  ad  phthisim  pul- 
monum, ad  scrophulosim,  et  ad  digestionis  labes  signi- 
ficat. Color  labiorum  profunde  ruber,  scorbuticorum 
est.  Labia  colore  coeruleo,  aut  livido  notantur,  ubi  ve- 
nositas  praevalet.  Si  hoc  symptoma  transitorium  tan- 
tum est,  congestionem  aut  stasim  sanguinis,  nisi  vasa 
praeter  normam  dilatata  sint,  indicat,  et  suffocationi, 
stadio  frigoris  in  febribus  intermittentibus,  insultui  angi- 
nae pectoris,  epilepsiae  et  cholerae  proprium  est.  Con- 
tinuus autem  et  permanens,  dilatationis  vasorum  effectus 
est  et  pathognomonicum  teleangiectasiae  labiorum,  morbi 
coerulei  et  vitiorum  cordis  est  signum.  Labia  coerulea 
sub  frigore  febrili,  congestionem  sanguinis  ad  encepha- 
lon indicant,  et  ne  tali  iu  casu  apoplexia  aegrum  viia 
privet,  timendum  est» 

Pallor  labiorum,  magis  ex  sanguinis  ejusqne  turgo- 
ris  defectu,  quam  ex  nutritionis  vitio  oritur,  occurrit 
enim  in  omnibus  morbis,  qui  cum  sanguinis  penuria  jun- 
guntur: vulgo  itaque  hoc  symptoma  chlorosi,  phthisi, 
apoplexiae  nervosae,  asphyxiae,  lipothymiae,  febri  ner- 
vosae lentae  et  spasmo  adsociatur.  Nausea  etiam  et  vo- 
mitus labiorum  pallorem  comitem  habent. 

Secretio  labiorum,  quae  sanitatis  tempore  vix  per- 
cipitur, et  debitam  tantum  illorum  sustinet  humiditatcm, 
vario  quo  ad  quantitatem  et  ad  qualitatem  in  statu  mor- 
boso mutari  solet  modo.  Labia  sicca  febri  inflammato- 
riae, typho,  dothienteritidi,  et  prae  omnibus  febribus  ex- 
anthematicis propria  sunt ; nonnunquam  etiam  sub  hypo- 
chondriasis  et  hysteriasis  insultu  talia  adesse  constat. 

In  compluribus  morbis  labia  muco  copioso  obtegun- 
tur, quod  statum  pituitosum  primarum  viarum,  febrem 
pituitosam , arthritidem  atonicam , et  febrem  gastricam 
intermittentem  in  genere  ostendit.  IIoc  symptoma  in 
febri  intermittente  morbi  levitatem,  in  typho  autem  com- 
plicationes ipso  typho  graviores  ex  adfectionibus  ventri- 
culi et  intestinorum  derivandas  indicat.  Fuligo  labiorum 
eandem  atque  narium  habet  significationem,  semperque 
gravem  portendit  morbum. 

Exanthemata  diversa  in  labiis,  modo  ejusdem  ac  to- 
tius cutis  externae  exanthemata  sunt  naturae,  modo  vero, 
ex  primarum  viarum  anomaliis  suam  deducunt  originem. 

Hydroa  labiorum  criticum  est  symptoma,  in  catar- 
rhosis  et  gastricis  febribus,  in  febribus  vernalibus  et  in 
illo  vix  perceptibili  gastrico  statu,  qui  in  foeminis  men- 
struorum fluxui  sese  adsociat,  adparet. 

Labiorum  fissurae,  per  vices  summe  dolorificac  exan- 


themata  praegressa,  labiorum  inflammationem,  aut  actio- 
nem violentiae  externae  qualiscunque  supponunt. 

Rigor  praeternaturalis  labium  utrumque  eodem  tem- 
pore occupare  solitus,  spasmi  tonici  et  prae  omnibus 
trisini  signum  est. 

Labia  pendula,  flaccida  simul  et  pallida  paralysi  re- 
solutae esse  solent  et  apoplexiae  insultum  praenunciant, 
aut  ipsum  sequuntur;  adfcctionibus  etiam  cerebri  et  cun- 
ctis illis  morbis  acutis,  ubi  encephalon  in  consensum  tra- 
hitur, sese  adsociant. 

Ardor  labiorum,  hysteriasin  aut  febrem  intermitten- 
tem tertianam  latentem  et  haud  perfecte  debellatam 
indicat. 

9.  Menium. 

Omnia  in  mento  adparentia  phaenomena,  quae  mor- 
borum symptomata  aliqua  offerre  nobis  valent,  paucissi- 
mis tantum  exceptis  eadem  fere  sunt,  atque  illa,  quae  in- 
tegrae faciei  propria  esse  novimus.  Sequentia  tamen 
memoranda  veniunt. 

Rubor  vividus  et  praeternaturalis  menti,  secundum 
Gruneri  relationem  inflammationis  pulmonum  pathogno- 
monicum  esse  debet  symptoma;  attamen  centies  pneu- 
inoniam  sine  hoc  occurrere  symptomate,  observa- 
tio docet. 

Impetigines  in  mento  prorumpentes,  abnormis  par- 
tium genitalium  status,  et  in  specie  apud  foeminas  men- 
struorum fluxus  inordinati  signum  praebent.  Exigui  al- 
bicantis noduli,  lente  et  in  superficie  tantum  suppuran- 
tes sycosin  menti,  saepissime  ex  causa  syphilitica  prove- 

nientem  indicant,  offeruntque  morbum,  quem  veteres  mea* 
tagrae  nomine  designari  solebant. 

Pili  nonnunquam  hinc  inde  mentum  viraginum  et 
foeminarum  deturpant,  quae  in  annis  climactericis  inve- 
niuntur, aut  quarum  menstrua  inordinate  fluunt. 

Menti  obliquitas  a luxatione  maxillae  inferioris  pro- 
venire solet. 

Maxilla  inferior  demissa  et  pendula  debilitatis  sum- 
mae, immobilitas  vero  illius,  trismi,  aut  anchyloseos,  aut 
denique  adfectionis  musculorum,  qui  ipsam  movent,  si- 
gnum est.  Mentum  acuminatum,  emaciationem  nec  non 

turgoris  defectum  indicat,  et  ad  signa  faciei  liippocrati- 

cae  pertinet. 

de  physice  Beat . Skrodzki , de  chemia  IlL 
Kit aiew ski,  de  botanice  IlL  Szubert , 
de  miner  alogia  Beat.  Hoffmann , de  zoo - 
/og/a  /ZZ.  Jarocki,  de  anthropotomia  theo- 
retica  et  practica  nec  non  de  anatomia  com- 
parativa IlL  Ilolins ki , dfc  pharmacia et  j) ! tur- 
mae olo  gia  Beat.  Celinski,  de  physiologia 
et  diaetetica  IlL  Mile ? de  anthropologia,  de 
logice  et  jure  naturali  IlL  Laeli  Szyrma. 

Anno  MD C C C XXXII.  civibus  academicis 
Almae  Universitatis  litterariae  Jagellonicae 
Cracoviensis  > a magnifico  t.  t.  rectore  IU. 
Estr eicher ? apud  ordinis  medicorum  t . t . 
decanum  IlL  Kozlowski  nomen  dedi . Ex 
hoc  tempore  audivi:  IlL  Kozlowski  de  me- 
dicina forensi , /ZZ.  Jit/.  S awiczew  s ki  de 
historia  medicinae , cZe  veterinaria  theoretica , 
et  de  politia  medica , Ili  Jakubowski  de 
materia  medica , rZe  pathologia  et  therapia 
generali , /ZZ.  So  czynski  de  arte  obstetricia 
theoretica , de  gynaecologia  et  paediatrica 
speciali ; /ZZ.  Bierkow ski  de  chirurgia  theo- 
retica, t/t'  akiurgia , de  desmurgia  et  rnecha- 
nurgia , ZZZ.  Brodowicz  de  pathologia  et 
therapia  speciali.  Ad  praxim  medicam  III. 
B rodowicz , tttZ  chirurgicam  vero  IlL  Bic  r- 
kowski  me  instituerunt. 


Anno  deinde  MDCCCXXXV.  Berolinum 
me  contuli  et  a magnifico  h.  t.  rectore  IlL 
B usch  ciribus  academicis  Universitatis  Fri- 
dericac  Guilelmae  adscriptus  apud  IlL  Muel - 
ler  h.  t.  decanum  nomen  sum  professus . In 
hac  Universitate  frequentavi : Clinica  morbo- 
rum infantium  Cei,  Barez , clinica  chirur- 
gica et  ophthalmiatrica  IlL  de  Graefe , cli- 
nica ophthalmiatrica  III.  Juengken,  clinica 
chirurgica  IlL  Rust,  clinica  obstetricia  IlL 
B usch.  In  operationibus  obstetriciis  IlL 
Busch,  in  ophthalmiatricis  vero  CeL  An- 

gelst\ein  me  exercuerunt. 

Nunc  denique , quum  in  eo  sim,  ut  supe- 
ratis examinibus  praescriptis , summi  in  me- 
dicina et  chirurgia  honores  in  me  conferan- 
tur, nihil  restat,  nisi  ut  omnibus  praecepto- 
ribus meis,  Viris  illustribus,  palam  quas  pos- 
sum gratias  agam,  nunquam  eorum  summe 
venerandorum  memoriam,  dum  vixero,  grato 
recolere  animo , desinam . 


L 


THESES. 

1.  Facies  animi  pathematum,  corporisquc 
passionum  imaginem  offert . 

2.  Actionis  contagiorum  diffusio  supra  or- 
ganismum, per  nervos  Jit. 

3.  Vis  quae  femur  in  acetabulo  retinet,  ab 
aeris  atmo sphaerici  pressione  minime  de- 
rivanda est • 

4.  Helminthiasis  non  est  morbus . 

>» 

5.  Nimia  liquoris  amnii  copia  foetus  situm 
vitiosum  efficere  potest . 

